***Ο δάσκαλος*** (ιαπωνικά: まあだだよ, προφέρεται Μανταντάγιο, "Όχι ακόμα") είναι ιαπωνική κινηματογραφική ταινία του 1993 και αποτελεί την τριακοστή

και τελευταία ταινία που γύρισε ο Ακίρα Κουροσάβα, αποτελώντας το κύκνειο άσμα του Ιάπωνα σκηνοθέτη. Η ταίνα προβλήθηκε εκτός συναγωνισμού στο Διεθνές Φεστιβάλ Κινηματογράφου Καννών το 1993 και επιλέχθηκε ως η ιαπωνική υποψηφιότητα για Όσκαρ Καλύτερης Ξενόγλωσσης Ταινίας κατά την 66η τελετή των βραβείων, αλλά η υποψηφιότητα δεν έγινε δεκτή. Η ταινία *Ο δάσκαλος* συνδυάζει στοιχεία δράματος και κωμωδίας και έχει χαρακτηριστεί ως "εικαστικό ποίημα και μαζί οξύς διαλογισμός πάνω στην γαλήνη και την χαρά της ζωής".

Πλοκή
-----

Η ιστορία της ταινίας είναι βασισμένη στη ζωή ενός Ιάπωνα πανεπιστημιακού καθηγητή και συγγραφέα, του Χιάκεν Ουσίντα (1889–1971), αφηγούμενη την ιστορία των δύο τελευταίων δεκαετιών της ζωής του. Η ταινία ξεκινά με τον ίδιο να παραιτείται από καθηγητής γερμανικής γλώσσας, κατά την περίοδο ακριβώς πριν από την έναρξη του Β' Παγκοσμίου Πολέμου. Η πλοκή της ταινίας επικεντρώνεται στη σχέση του Ουσίντα με τους πρώην μαθητές του, οι οποίοι τον φροντίζουν μέχρι τα βαθιά του γεράματα.

Διανομή ρόλων
-------------

* Τατσούο Ματσουμούρα – καθηγητής Χιάκεν Ουσίντα
* Κιόκι Καγκάουα – σύζυγος του καθηγητή
* Χισάσι Ιγκάουα – Τακαγιάμα
* Τζορτζ Τοκόρο – Αμάκι
* Μασαγιούκι Γιούι – Κιριγιάμα
* Ακίρα Τεράο – Σαουαμούρα
* Τακέσι Κουσάκα – δρ Κομπαγιάσι
* Ασέι Κομπαγιάσι – Καμεγιάμα
* Χιντετάκα Υιοσιόκα – γιος του Τακαγιάμα
* Γιοσιτάκα Ζούσι – γείτονας
* Μιτσούρου Χιράτα – Τάντα
* Νομπούτο Οκαμότο – Ότα
* Νόρικο Χόνμα – ηλικιωμένη που κρατά γάτα

Κυκλοφορία
----------

*Ο δάσκαλος* κυκλοφόρησε στις κινηματογραφικές αίθουσες της Ιαπωνίας από την εταιρία Toho στις 17 Απριλίου 1993. Η ταινία παρουσιάστηκε σε διάφορα αμερικανικά φεστιβάλ κινηματογράφου από τις 20 Μαρτίου 1998 και έπειτα. Αρχικά, *Ο δάσκαλος* δεν έκοψε πολλά εισιτήρια στις αίθουσες και κυκλοφόρησε απευθείας στην τηλεόραση από την εταιρεία WinStar Cinema, ενώ μεταδόθηκε για πρώτη φορά από το Turner Classic Movies τον Σεπτέμβριο του 1999. Η ταινία επανακυκλοφόρησε στις αίθουσες την 1η Σεπτεμβρίου 2000.

Έχουν κυκλοφορήσει ντιβιντί με αγγλικούς υποτίτλους από τις εταιρείες Winstar and Criterion Collection στις ΗΠΑ, από τη Madman στην Αυστραλία, από τη Yume Pictures στο Ηνωμένο Βασίλειο και από τη Mei Ah στο Χονγκ Κονγκ. Μια έκδοση της ταινίας με τη μορφή Blu-ray αλλά χωρίς αγγλικούς υπότιτλους είναι διαθέσιμη στην Ιαπωνία ως μέρος ενός box set που περιέχει επίσης τις ταινίες *Ρασομόν*, *Ραν* και *Σιωπηλή μονομαχία*.

Παραπομπές
----------

1. ↑  www.imdb.com/title/tt0107474/. Ανακτήθηκε στις 8  Απριλίου 2016.
2. 1 2 3 4 5 6 7  www.imdb.com/title/tt0107474/fullcredits. Ανακτήθηκε στις 8  Απριλίου 2016.
3. ↑  (Τσεχικά) *Česko-Slovenská filmová databáze*. 2001.
4. ↑  (Γερμανικά) *Λεξικό παγκόσμιων κινηματογραφικών ταινιών*. Zweitausendeins.
5. ↑  «Festival de Cannes: Madadayo». *festival-cannes.com*. Αρχειοθετήθηκε από το πρωτότυπο στις 5 Οκτωβρίου 2012. Ανακτήθηκε στις 25 Αυγούστου 2009.
6. ↑  Margaret Herrick Library, Academy of Motion Picture Arts and Sciences
7. ↑  Frook, John Evan (30 November 1993). «Acad inks Cates, unveils foreign-language entries». *Variety*.. Ανακτήθηκε στις 25 August 2008.
8. ↑  «O δάσκαλος του Κουροσάβα στην οθόνη του Cine Δράση». *Εφημερίδα ΑΜΑΡΥΣΙΑ*. 24 Αυγούστου 2020. Ανακτήθηκε στις 11 Νοεμβρίου 2021.
9. 1 2 3 4  Galbraith IV 2008, σελ. 382.
10. ↑  «YESASIA: Kurosawa Akira Blu-ray Box (Blu-ray) (First Press Limited Edition) (Japan Version) Blu-ray - Nakadai Tatsuya,, Kadokawa Pictures - Japan Movies & Videos - Free Shipping - North America Site». *www.yesasia.com*. Ανακτήθηκε στις 29 Ιουνίου 2018.

Εξωτερικοί σύνδεσμοι
--------------------

* *Ο δάσκαλος*   στην IMDb


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |